‘Skouspel’ in die Paarl | Netwerk24
‘Skouspel’ in die Paarl
Die eerste Paarl-skouspel, ’n glanskonsert waar kunstenaars lippe-sing en dans op die verhoog, vind in September plaas.
Alle kunstenaars is plaaslike, nieprofessionele lede van die gemeenskap met geen musiek- of verhoogagtergrond of -ervaring nie. Hulle sal 18 liedjies in Afrikaans en Engels uitvoer. Die vertoning sal in die Paarl-stadsaal aangebied word.
Paarl-skouspel boots die Skouspel- en Afrikaans is Groot-konsert na deur die deelnemers die geleentheid te bied om hulself op ’n totaal ander vlak te ondersoek en te herbelê. Dit is ’n geleentheid vir deelnemers om ook in die kollig te verskyn.
Hierdie gesinsaand vind 20 September plaas. Kaartjies kos R80 en R50 vir kinders onder 16 jaar. Die gala-aand vind Saterdag 22 September plaas en kos R350 per persoon, wat aandete en wyn insluit.
Kaartjies is aanlyn beskikbaar deur webpryse, by Pick n Pay, Skêr op Hoof of van die kunstenaars wat via die Paarl-skouspel Facebook-bladsy gekontak kan word.